A4-0058/99

Ehdotus neuvoston direktiiviksi yhteisön rautateiden kehittämisestä annetun direktiivin 91/440/ETY muuttamisesta (KOM(98)0480 - C4-0561/98 - 98/0265(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 3 a kappale (uusi)

>Alkuperäinen teksti>

>EP:n äänestyksessä hyväksytty teksti>

(3a) rautatieliikenteen, kuten myös muiden liikennemuotojen, vapauttamisen olisi edettävä asteittain samanaikaisesti täytäntöönpantavien tarvittavien lähentämistä koskevien oheistoimien kanssa,

(Tarkistus 2)

Johdanto-osan 3 b kappale (uusi)

>Alkuperäinen teksti>

>EP:n äänestyksessä hyväksytty teksti>

(3b) asteittaisen vapauttamisen periaatteen mukaan sekä kilpailun ja uusien toimijoiden markkinoille pääsyn rohkaisemiseksi infrastruktuurin käyttöoikeudet olisi tässä vaiheessa laajennettava kattamaan kaikki kansainvälistä tavaraliikennettä harjoittavat rautatieyritykset,

(Tarkistus 3)

Johdanto-osan 4 kappale

>Alkuperäinen teksti>

(4) tämän vuoksi kaikkia rautatieyrityksiä ja kansainvälisiä ryhmittymiä on kohdeltava yhtäläisesti ja syrjimättä rautateiden infrastruktuurin käytön ehtona olevien toimintojen osalta, ja tästä syystä turvallisuussääntöjen laatiminen olisi annettava sellaisten riippumattomien elinten tai yritysten tehtäväksi, jotka eivät itse tarjoa rautatieliikennepalveluja,

>EP:n äänestyksessä hyväksytty teksti>

(4)

tämän vuoksi kaikkia rautatieyrityksiä ja kansainvälisiä ryhmittymiä on kohdeltava yhtäläisesti, oikeudenmukaisesti ja syrjimättä rautateiden infrastruktuurin käytön ehtona olevien toimintojen osalta; turvallisuuden seuranta, mukaan lukien kaikkien vakavien onnettomuuksien tutkiminen sekä turvallisuussääntöjen täytäntöönpano olisi annettava riippumattomien elinten tehtäväksi,

(Tarkistus 4)

1 ARTIKLAN 1 KOHTA

1 artikla (direktiivi 91/440/ETY)

>Alkuperäinen teksti>

1. Korvataan 1 artiklan toinen luetelmakohta seuraavasti:

>EP:n äänestyksessä hyväksytty teksti>

1.

Korvataan 1 artiklan toinen ja neljäs luetelmakohta seuraavasti:

>Alkuperäinen teksti>

«- erottamalla rautateiden infrastruktuurin hallinto rautatieliikennepalvelujen tarjoamisesta siten, että tuloslaskelmien ja taseiden erottaminen on pakollistasamoin kuin infrastruktuurin yhtäläisten ja syrjimättömien käyttömahdollisuuksien kannalta olennaisten toimintojen antaminen riippumattoman elimen tai yrityksen tehtäväksi ja että muiden toimintojen organisatorinen tai institutionaalinen erottaminen on valinnaista".

>EP:n äänestyksessä hyväksytty teksti>

«- erottamalla rautateiden infrastruktuurin hallinto rautatieliikennepalvelujen tarjoamisesta sekä erottamalla tuloslaskelmat ja taseet.

>Alkuperäinen teksti>

>EP:n äänestyksessä hyväksytty teksti>

- takaamalla kansainvälistä tavaraliikennettä harjoittaville rautatieyrityksille ja kansainvälisten rautatieyritysten ryhmittymille oikeuden käyttää jäsenvaltioiden verkkoja".

(Tarkistus 5)

1 ARTIKLAN 2 KOHTA

3 artiklan toinen luetelmakohta (direktiivi 91/440/ETY)

>Alkuperäinen teksti>

- 'infrastruktuurin hallinnolla' jokaista elintä tai yritystä, joka on vastuussa rautateiden infrastruktuurin rakentamisesta ja ylläpidosta.»

>EP:n äänestyksessä hyväksytty teksti>

-

'infrastruktuurin hallinnolla' jokaista elintä tai yritystä, joka on vastuussa rautateiden infrastruktuurin rakentamisesta ja ylläpidosta. Tämä voi sisältää myös ohjaus- ja turvajärjestelmien käytön."

(Tarkistus 6)

1 ARTIKLAN 2 a KOHTA (uusi)

5 a artikla (uusi) (direktiivi 91/440/ETY)

>Alkuperäinen teksti>

>EP:n äänestyksessä hyväksytty teksti>

2a. Lisätään jaksoon III 5 a artikla seuraavasti:

>Alkuperäinen teksti>

>EP:n äänestyksessä hyväksytty teksti>

"5 a artikla

>Alkuperäinen teksti>

>EP:n äänestyksessä hyväksytty teksti>

Jäsenvaltiot perustavat rautatieyrityksistä erilliset yksiköt kansallisten rautateiden infrastruktuurien hallinnointia varten viimeistään kaksi vuotta tämän direktiivin voimaantulon jälkeen.»

(Tarkistus 7)

1 ARTIKLAN 3 a KOHTA (uusi)

6 artiklan 2 kohta (direktiivi 91/440/ETY)

>Alkuperäinen teksti>

>EP:n äänestyksessä hyväksytty teksti>

3a. Korvataan 6 artiklan 2 kohta seuraavasti:

>Alkuperäinen teksti>

>EP:n äänestyksessä hyväksytty teksti>

"2. Tämä erottaminen edellyttää erillisten yksiköiden perustamista yksittäiseen yritykseen, kunnes jäsenvaltiot luovat erilliset yksiköt kansallisten rautateiden infrastruktuurien hallinnointia varten.»

(Tarkistus 8)

1 ARTIKLAN 4 KOHDAN a ALAKOHTA

7 artiklan 1 kohdan toinen alakohta (direktiivi 91/440/ETY)

>Alkuperäinen teksti>

Jäsenvaltioiden on varmistettava turvallisuusstandardien ja -sääntöjen laatiminen, soveltaminen ja täytäntöönpano sekä tarkoituksenmukainen seuranta. Tästä vastaavat sellaiset elimet tai yritykset, jotka eivät itse tarjoa rautatieliikennepalveluja ja jotka ovat riippumattomia tällaisia palveluja tarjoavista elimistä tai yrityksistä ja jotka hoitavat tehtävänsä siten, että ne takaavat yhtäläiset ja ketään syrjimättömät infrastruktuurin käyttömahdollisuudet.

>EP:n äänestyksessä hyväksytty teksti>

Jäsenvaltioiden on varmistettava

mahdollisimman korkeatasoisten turvallisuusstandardien ja -sääntöjen laatiminen, soveltaminen ja täytäntöönpano siten, että taataan yhtäläiset ja ketään syrjimättömät infrastruktuurin käyttömahdollisuudet, sekä tarkoituksenmukainen seuranta. Näistä tehtävistä, kaikkien vakavien onnettomuuksien tutkinta mukaan lukien, vastaavat sellaiset elimet tai yritykset, jotka eivät itse tarjoa rautatieliikennepalveluja ja jotka ovat riippumattomia tällaisia palveluja tarjoavista elimistä tai yrityksistä.

(Tarkistus 9)

1 ARTIKLAN 4 KOHDAN b ALAKOHTA

7 artiklan 4, 5 ja 6 kohta (direktiivi 91/440/ETY)

>Alkuperäinen teksti>

b) Lisätään 4, 5 ja 6 kohdat seuraavasti:

>EP:n äänestyksessä hyväksytty teksti>

b)

Lisätään 4 ja 5 kohta seuraavasti:

>Alkuperäinen teksti>

"4. Jäsenvaltioiden on toteutettava tarvittavat toimenpiteet sen varmistamiseksi, että infrastruktuurin hallinnot ovat liikkeenjohdon, hallinnon ja hallinto-, talous- ja kirjanpitoasioiden sisäisen valvonnan osalta riippumattomia.

>EP:n äänestyksessä hyväksytty teksti>

"4.

Jäsenvaltioiden on toteutettava tarvittavat toimenpiteet sen varmistamiseksi, että infrastruktuurin hallinnot ovat, valtion vahvistamien politiikan yleisten suuntaviivojen yhteydessä ja ottaen huomioon kansalliset suunnitelmat ja sopimukset (jotka voivat olla monivuotisia), mukaan lukien investointi- ja rahoitussuunnitelmat, liikkeenjohdon, hallinnon ja hallinto-, talous- ja kirjanpitoasioiden sisäisen valvonnan osalta riippumattomia.

>Alkuperäinen teksti>

5. Infrastruktuurin hallinnoille on laadittava liiketoimintasuunnitelmat, johon sisältyvät myös niiden investointi- ja rahoitusohjelmat. Tällaiset suunnitelmat on laadittava siten, että niissä saavutetaan taloudellinen tasapaino ja että niillä varmistetaan infrastruktuurin optimaalinen käyttö ja kehittäminen; lisäksi niissä on esitettävä keinot, joilla näihin tavoitteisiin päästään.

>EP:n äänestyksessä hyväksytty teksti>

5.

Infrastruktuurin hallinnoille on laadittava liiketoimintasuunnitelmat, johon sisältyvät myös niiden investointi- ja rahoitusohjelmat. Tällaiset suunnitelmat on laadittava siten, että niissä saavutetaan taloudellinen tasapaino ja että niillä varmistetaan infrastruktuurin optimaalinen käyttö ja kehittäminen; lisäksi niissä on esitettävä keinot, joilla näihin tavoitteisiin päästään.

>Alkuperäinen teksti>

6. Valtion määrittelemien politiikan yleisten suuntaviivojen yhteydessä ja ottaen huomioon kansalliset suunnitelmat ja sopimukset (jotka voivat olla monivuotisia), myös investointi- ja rahoitussuunnitelmat, infrastruktuurin hallinnoilla on oltava mahdollisuus:

>EP:n äänestyksessä hyväksytty teksti>

Poistetaan.

>Alkuperäinen teksti>

- määritellä sisäinen organisaationsa, sanotun kuitenkaan rajoittamatta tämän jakson säännösten soveltamista,

>EP:n äänestyksessä hyväksytty teksti>

>Alkuperäinen teksti>

- tehdä henkilöstöä ja omia hankintojaan koskevia päätöksiä,

>EP:n äänestyksessä hyväksytty teksti>

>Alkuperäinen teksti>

- hallinnoida omaa omaisuuttaan mahdollisimman tehokkaasti, kehittää uutta teknologiaa ja uusia palveluja sekä omaksua innovatiivisia hallintotekniikoita».

>EP:n äänestyksessä hyväksytty teksti>

(Tarkistus 10)

1 ARTIKLAN 5 a KOHTA (uusi)

10 artikla (direktiivi 91/440/ETY)

>Alkuperäinen teksti>

>EP:n äänestyksessä hyväksytty teksti>

5a. Korvataan 10 artikla seuraavasti:

>Alkuperäinen teksti>

>EP:n äänestyksessä hyväksytty teksti>

"1. Rautatieyrityksille taataan yhtäläisin ehdoin vapaat oikeudet käyttää infrastruktuuria ja oikeudet kauttakulkuliikenteeseen kaikissa jäsenvaltioissa, jotta ne voivat tarjota kansainvälisiä rautatiepalveluja tavaraliikenteessä.

>Alkuperäinen teksti>

>EP:n äänestyksessä hyväksytty teksti>

2. Kansainvälisille ryhmittymille taataan oikeudet käyttää infrastruktuuria ja oikeudet kauttakulkuliikenteeseen jäsenvaltioissa, joihin niiden osana olevat rautatieyritykset ovat sijoittautuneet sekä oikeudet kauttakulkuliikenteeseen muissa jäsenvaltioissa kansainvälisiä palveluja varten sellaisten jäsenvaltioiden välillä, joihin kyseisten ryhmittymien osana olevat yritykset ovat sijoittautuneet.

>Alkuperäinen teksti>

>EP:n äänestyksessä hyväksytty teksti>

3. Rautatieyritykset ja kansainväliset ryhmittymät tekevät tarvittavat hallinnolliset, tekniset ja taloudelliset sopimukset käyttämänsä rautateiden infrastruktuurin hallinnon kanssa 1 ja 2 kohdassa tarkoitettuja kansainvälisiä kuljetuksia koskevien liikenteenvalvonta- ja turvallisuuskysymysten ratkaisemiseksi. Tällaisia sopimuksia koskevien ehtojen on oltava oikeudenmukaisia ja ketään syrjimättömiä.»

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi yhteisön rautateiden kehittämisestä annetun direktiivin 91/440/ETY muuttamisesta (KOM(98)0480 - C4-0561/98 - 98/0265(SYN))(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle (KOM(98)0480 - 98/0265(SYN)) ((EYVL C 321, 20.10.1998, s. 6.)),

- neuvoston kuultua sitä EY:n perustamissopimuksen 189 c artiklan ja 75 artiklan mukaisesti (C4-0561/98),

- ottaa huomioon työjärjestyksensä 58 artiklan,

- ottaa huomioon liikenne- ja matkailuvaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0058/99);

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta, ja aloittamaan neuvottelumenettelyn;

4. Kehottaa puhemiestään välittämään tämän lausunnon neuvostolle ja komissiolle.